LISA 1
TEHNILINE KIRJELDUS

hange „Pärispea piirkonna lumelükkamine.“  
1.Üldtingimused

1.1. Hanke esemeks on lumetõrjetööde teostamine talveperioodil Kuusalu valla Pärispea piirkonna kohalikel teedel, tänavatel, avalikult kasutatavates parklates, platsidel, valla hallatavate asutuste territooriumitel ning hajaasustusega aladel nende elamuteni viivatel erateedel kuni õuealani, kus alaliselt elavad rahvastikuregistri järgsed Kuusalu valla kodanikud. Teelõikudel, kus erateede omanikud ei luba talvist teehooldust või ei taga selleks vajalikku tee korrashoidu, vald talvist teehooldust ei taga.
NB! Kui töövõtja on nõuetekohaselt täitnud hankelepingut ega esine lepingu täitmise rikkumisi, milleks on tellija poolsed kirjalikud märkused tööde teostamise/mitteteostamise kohta, ettekirjutused, trahvid, on tellijal töövõtja nõusolekul õigus lepingut pikendada kuni üks aasta.

1.2. Pakkuja võib teha pakkumuse: 

1.2.4. IV osa: 

Kasispea, Turbuneeme, Viinistu, Pärispea ja Suurpea küla. Hooldatava tee kogupikkus hanke väljakuulutamise hetkel on 26 km. Ühe km pakkumisel peab pakkuja arvestama, et tööde mahtu kuulub ka ~1200m2 parklaid ja platse.
1.3. Piirkonna kohta peab olema vähemalt üks ühik lumetõrjetehnikat. Pakkujal on õigus kasutada ka renditud lumetõrje tehnikat. Hankijal on õigus teostada kontrolli masinate ja seadmete olemasolu kohta või tutvuda dokumentatsiooniga nende rentimise võimaluse kohta. Lumetõrjetehnika peab olema piisava võimsusega, et tagada kiire ja efektiivne lumetõrje. Eriti raskete lumeolude korral peab pakkujal olema võimalus kasutada vajalikku lisatehnikat.
Erisused:
1.1. Tuginedes Töövõtja ametialasele professionaalsusele on Töövõtja kohustatud pakkumises arvestama kõigi tööde ja abitöödega, mis on vajalikud hankedokumentides kirjeldatud hanke nõuetekohaseks teostamiseks ja mis ei kajastu otseselt hankedokumentides.
1.2. NB! Tellija eeldab, et Pakkuja on enne pakkumise esitamist põhjalikult tutvunud hankedokumentatsiooniga ja käesolevas tehnilises kirjelduses loetletud teedega ning seal valitsevate tingimustega, võtnud arvesse kõik kirjeldatud ja tööde teostamiseks vajalikud kirjeldamata tööd ning muud piiravad ja tööde teostamist kitsendavad tingimused.
1.3. Täpselt määratlemata hooldetööde tegemisel lähtutakse mõistlikkuse ja hea tava printsiibist.

1.4. Tööde teostamisel juhinduda Majandus- ja taristuministri määrusest nr 92 „Tee seisundinõuded“ vastu võetud 14.07.2015 peatükk 4 „Talihooldus“ ja määruse lisadest 6, 7, 8 ja 9 ning käesoleva tehnilise kirjelduse nõuetest.

1.4.1. Lumetõrjet teostatakse tänavatel arvestades 2. seisunditaseme nõudeid ja kohalikel teedel seisunditaseme 1. nõudeid. Lume- või lörtsikihi paksust arvestatakse kinnisõidetud lumekihi pinnast.

1.4.2. Teedel ja tänavatel alustatakse lumetõrje hooldustsükliga peale lumesaju või tuisu lõppu hiljemalt ühe tunni jooksul.

1.4.3. Tööpäevadel teostatakse lumetõrje eelisjärjekorras õpilasveo liinide teedel (täpsustatakse enne tööde algust), kindlustades tee läbitavuse vastavalt sõidugraafikule, üldjuhul mitte hiljem kui kell 6.30.

1.4.4 Kõikidel päevadel peavad teed olema  täielikult puhastatud lumest vähemalt 6 tundi peale lumesaju /lumetuisu lõppu.
1.4.5 Lumetõrjet ei korraldata erateedel, mis ei vasta  teenindavad kinnistuid, kus ei ela alaliselt Kuusalu valla elanikud.
1.4.6 Avalikult kasutatavate vallateede talvist teehooldust tehakse kuni õuealani, kus elavad rahvastikuregistri järgsed Kuusalu valla kodanikud. Teelõikudel, kus erateede omanikud ei luba talvist teehooldust või ei taga selleks vajalikku tee korrashoidu, vald talvist teehooldust tagada ei saa.

1.5. Piirkonna lumelükkaja on kohustatud tutvuma piirkonnaga enne töödega alustamist, selgitamaks välja tööde järjekorra, ohtlikud truubid, piirimärgid, mahasõidud, kaevud jne.

1.6. Lumetõrjetehnika rikke korral on töövõtja kohustatud leidma asendustehnika ja tagama tööde teostamise määratud hooldetsükli aja jooksul.
1.7. Võimalik vajadus libeduse tõrjeks ja lume äraveoks toimub eraldi kokkuleppe alusel ja selle hind ei kajastu käesolevas pakkumises.
1.8. Lumetõrjet tuleb teostada viisil, et oleks välistatud lume ja lörtsi paiskumine vastu hooneid, piirdeaedu ja hoovidesse, juhul kui see on võimalik.

1.9. Lumetõrjet tuleb teostada viisil, et jalakäijatel oleks tagatud kõnniteelt ettenähtud kohtades lumevallidest läbipääs sõidutee ületamiseks ning juurdepääs üldkasutatavatele kohtadele.

1.10. Teelõikudel, mis lõpevad tupikuga tuleb tagada transpordivahenditele (näiteks prügiveo auto) ümberpööramise võimalus.

1.11. Osades on loetletud parklad ja platsid mis vajavad lumelükkamist. 

1.12. Töövõtja kannab vastutust hooletust lumetõrjest põhjustatud õnnetuste korral. Asjaolud selgitatakse välja koostöös Tellija ja Töövõtjaga.

1.13. Töövõtja teeb valla avalikuks kasutamiseks olevatel teedel ja tänavatel lumetõrjet viisil, et tee on sõidukitele ja jalgsi läbitav ning vastab kehtestatud seisundinõuetele.

1.14. Tellijal on õigus täpsustada / muuta teede nimekirja lepingujärgse piirkonna teede osas, kindlustades Töövõtjale tööde eest tasumise lepingus pakutud hinna alusel.

1.15. Mistahes vastuolude ning käesoleva tehnilise kirjelduse puudulikkuse puhul lugeda ülemuslikuks Tellija nõue.

1.16. Lumetõrjet on lubatud ilma määratud isiku loata teostada üks kord ööpäevas. Ringile väljasõidust teavitatakse SMS teel Tellija poolt määratud isikut. Teavitus on aluseks maksumuse tasumisel. Ringile mineku mitteteavitamisel on Tellijal õigus tasumisest keelduda.
1.17 Lumetõrje tehnikal on pakkuja poolt paigaldatud GPS-seade, mille abil on hankijal võimalik tasuta jälgida tehnika liikumist reaalajas ja saada teekonna logisid vastavalt soovitud perioodile.
2 OSAD 
2-1. IV Osa 
Kasispea, Turbuneeme, Viinistu, Pärispea ja Suurpea küla
Osa koosseisu kuulub kaardil ära märgitud teedel ja tänavatel lumekoristus. Lisaks teedele ja tänavatele on kaardil ära näidatud platsid ning avaliku ligipääsuga tuletõrje veevõtukohad, mille lumekoristuse peab töövõtja teostama osa sees.
Osa koosseisu kuulub kaardil ära märgitud teedel ja tänavatel lumekoristus. Lisaks teedele ja tänavatele on kaardil ära näidatud platsid ning avaliku ligipääsuga tuletõrje veevõtukohad, mille lumekoristuse peab töövõtja teostama osa sees.

